Diari Oficial de la Generalitat Valenciana


Sumari del DOGV 9463, del 04-11-2022 (2022/9600)

RESOLUCIÓ de 13 d'octubre de 2022, de la Conselleria d'Educació, Cultura i Esport, per la qual es concedeix la modificació de l'autorització al centre docent estranger Escuela International Waldorf Valencia, del Puig de Santa Maria.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9463

Data del DOGV
:   04-11-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/9600


Data del document
:   13-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 13 d'octubre de 2022, de la Conselleria d'Educació, Cultura i Esport, per la qual es concedeix la modificació de l'autorització al centre docent estranger Escuela International Waldorf Valencia, del Puig de Santa Maria. [2022/9600]  
Antecedents de fet  
  
Primer. Mitjançant Resolució de 7 de maig de 2021, de la Conselleria d'Educació, Cultura i Esport, es va actualitzar l'autorització del centre docent estranger Escuela International Waldorf Valencia, codi de centre 28643249, del Puig de Santa Maria, per a la impartició dels següents ensenyaments del sistema educatiu estatunidenc fins al 31 d'agost de 2022:  
- Secció Preescolar (Infantil) per a un màxim de 54 estudiants de 3 a 6 anys.  
- Secció Primària (primària) per a un màxim de 110 estudiants de 6 a 12 anys.  
- Secció Secundària (secundària) per a un màxim de 38 estudiants de 12 a 14 anys.  
Segon. En data 26 d'abril de 2022, la titularitat del centre presenta sol·licitud de modificació de la seua autorització per a impartir els següents ensenyaments del sistema educatiu estatunidenc:  
- Secció Preescolar (Infantil) per a un màxim de 54 estudiants de 3 a 6 anys.  
- Secció Primària (primària) per a un màxim de 120 estudiants de 6 a 12 anys.  
- Secció Secundària (secundària) per a un màxim de 40 estudiants de 12 a 15 anys.  
Juntament amb la sol·licitud, la titularitat del centre presenta traducció jurada del certificat actualitzat de NEASC, amb validesa fins al 31 d'agost de 2023, que abasta els ensenyaments sol·licitats.  
Tercer. En la sol·licitud de modificació de la seua autorització, la titularitat del centre manifesta, mitjançant declaració responsable, no haver realitzat obres en el centre.  
Quart. En data 30 d'agost de 2022, s'emet informe favorable de la Inspecció d'Educació de la Direcció Territorial d'aquesta conselleria a València respecte de les titulacions del professorat.  
A estos fets els són aplicables els següents  
  
Fonaments de dret  
  
Primer. En exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, que la desenvolupa, i en virtut de la delegació establida en la Resolució de 13 d'abril de 2022, l'òrgan competent per a dictar la present resolució és el secretari autonòmic d'Educació i Formació Professional.  
Segon. Els centres docents estrangers a Espanya, de conformitat amb l'article 5.1 del Reial decret Reial decret 806/1993, de 28 de maig, sobre règim de centres docents estrangers a Espanya, hauran de complir els requisits que, per a la creació de centres docents i la validesa oficial plena dels seus ensenyaments exigisca la legislació dels països conformement al sistema educatiu que es pretenga impartir d'aquells països.  
  
El certificat d'elegibilitat expedit per NEASC, presentat per la titularitat del centre, té una validesa fins al 31 d'agost de l'any 2023, i abasta els ensenyaments sol·licitats per la titularitat del centre.  
Tercer. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, «el centre haurà d'impartir en els cursos equivalents a ensenyaments obligatoris del sistema educatiu espanyol el currículum de llengua i cultura espanyola, així com de la llengua pròpia de la Comunitat Valenciana, establit per l'administració educativa.»  
El 30 de maig de 2022 la titularitat del centre presenta les titulacions del professorat.  
En data 30 d'agost de 2022, la Inspecció d'Educació de l'esmentada direcció territorial emet un informe favorable respecte de les titulacions aportades.  
Quart. De conformitat amb l'article 6 del Reial decret 806/1993 «els centres estrangers a Espanya hauran de complir, en tot cas, les condicions de seguretat i higiene, acústiques i d'habitabilitat que s'exigeixen en la legislació espanyola».  
Mitjançant declaració responsable la titularitat del centre manifesta que no s'han realitzat obres en el centre, per la qual cosa no resulta preceptiu sol·licitar un informe de la Unitat Tècnica de la Direcció Territorial d'aquesta conselleria a València, ja que en l'expedient d'autorització del centre hi ha un informe favorable d'aquesta unitat.  
De conformitat amb els antecedents de fet i fonaments de drets exposats, resolc:  
  
Primer  
Modificar l'autorització del centre docent privat que a continuació s'indica, ateses les característiques, ensenyaments i capacitat màxima que s'assenyalen:  
  
Codi: 78288041  
Denominació genèrica del centre: centre docent privat estranger.  
  
Denominació específica del centre: Escuela International Waldorf Valencia.  
Titularitat: Fundació Waldorf Valencia.  
Domicili: Camí Cebolla, 5  
Localitat: El Puig de Santa Maria (46489)  
Província: València  
  
Ensenyaments que s'autoritzen i capacitat:  
S'autoritza la impartició dels següents ensenyaments del programa educatiu dels Estats Units d'Amèrica fins al 31 d'agost de 2023 per a alumnat espanyol i estranger:  
- Secció Preescolar (Infantil) per a un màxim de 54 estudiants de 3 a 6 anys.  
- Secció Primària (primària) per a un màxim de 120 estudiants de 6 a 12 anys.  
- Secció Secundària (secundària) per a un màxim de 40 estudiants de 12 a 15 anys.  
  
Segon  
Atés que esta conselleria ha comprovat que el centre complia els requisits legals vigents abans de l'inici del curs acadèmic 2022-2023 perquè consta informe favorable de la Inspecció d'Educació de la Direcció Territorial d'aquesta conselleria a València, de data 30 d'agost de 2022, la present resolució tindrà els seus efectes acadèmics a partir del curs escolar 2022-2023, i estarà condicionada a l'aportació puntual a esta administració, per part de la titularitat del centre i/o agència acreditadora NEASC, dels documents que permeten verificar els avanços en el procés fins a aconseguir la plena acreditació.  
  
Tercer  
Esta autorització serà vàlida mentre els ensenyaments autoritzats tinguen el reconeixement del certificat emés per NEASC en els terminis establits per esta fins a la plena acreditació o per la representació diplomàtica acreditada a Espanya. En cas contrari, es procedirà, d'ofici, a la revocació de l'autorització d'obertura i funcionament.  
  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
  
València, 13 d'octubre de 2022.- El secretari autonòmic d'Educació i Formació Professional: Miguel Soler Gracia.